เตรียมส่งร่างแถลงนโยบายให้สมาชิกรัฐสภาพิจารณา ก่อนแถลงนโยบายอย่างเป็นทางการ พร้อมชี้แจงเรื่องเร่งด่วนมีปัญหาภัยแล้งและแก้ปัญหาเศรษฐกิจ
รองนายกรัฐมนตรี เปิดเผย เตรียมส่งร่างแถลงนโยบายให้สมาชิกรัฐสภาพิจารณา ก่อนแถลงนโยบายอย่างเป็นทางการ พร้อมชี้แจงเรื่องเร่งด่วนมีปัญหาภัยแล้งและแก้ปัญหาเศรษฐกิจนายวิษณุ เครืองาม รองนายกรัฐมนตรี กล่าวว่า นโยบายรัฐบาลที่จะแถลงต่อรัฐสภาจะถูกแบ่งเป็นเรื่องเร่งด่วนและเรื่องทั่วไป ซึ่งเป็นนโยบายหลักที่สำคัญ โดยเฉพาะนโยบายเร่งด่วน 12 ข้อ ที่มีทั้งเรื่องเศรษฐกิจ ปากท้อง และภัยแล้ว เป็นต้น และจากนี้จะส่งนโยบายให้กับรัฐสภา เพื่อแจกจ่ายสมาชิกภายใน 3 วันนี้ ทั้งนี้ นโยบายที่แถลงต่อรัฐสภานั้น เมื่อแถลงแล้ว ต้องดำงานเนินทันที ซึ่งหากฝ่ายค้านเห็นว่าการดำเนินการไม่มีความคืบหน้าก็สามารถตั้งกระทู้ถามหรือเปิดอภิปรายได้ ส่วนความชัดเจนว่า การแก้ไขรัฐธรรมนูญที่พรรคประชาธิปัตย์จะบรรจุไว้ในนโยบายรัฐบาลเป็นเรื่องเร่งด่วนหรือไม่นั้น นายวิษณุ กล่าวว่า ยังไม่ทราบ เพราะนโยบายที่จะแถลงต่อรัฐสภา ต้องให้นายกรัฐมนตรี ได้แถลงก่อน และต้องรอฟังสมาชิกว่าจะให้ดำเนินการแก้ไขหอย่างไร ยืนยันว่าส่วนตัวไม่ทราบ ว่าพรรคประชาธิปัตย์เสนอแก้ไขรัฐธรรมนูญในมาตรา 272 ก่อนนายวิษณุ ยังกล่าวว่า สัปดาห์หน้าอาจจะไม่มีการประชุม ครม. เนื่องจาก ต้องรอให้มีการแถลงนโยบายต่อรัฐสภาก่อน ส่วนการแต่งตั้งให้ ส.ส. มารับตำแหน่ง ที่ปรึกษา เลขาธิการรัฐมนตรีและโฆษกรัฐบาลนั้น นายวิษณุ กล่าวว่า สามารถทำได้ หากเป็นตำแหน่งข้าราชการทางการเมือง แต่ทั้งนี้ขอใก้รอความชัดเจนทางด้านกฎหมายก่อน โดยหากจะแต่งตั้ง จะต้องรอแถลงนโยบายต่อรัฐสภาแล้วขณะเดียวกัน ครม. เตรียมเชิญคณะกรรมการ ป.ป.ช. มาชี้แจงให้รรัฐมนตรีได้รับทราบถึงการยื่นบัญชีทรัพย์สิน ซึ่งตามกฎหมายแล้ว จะต้องชี้แจงภายใน 60 วัน โดยรัฐมนตรี ที่ไม่ได้เป็น ส.ส. จะต้องชี้แจงตามขั้น ส่วนรัฐมนตรีที่เป็น ส.ส. ก็ถือว่าได้มีการยื่นบัญชีทรัพย์สินไปแล้ว